CELEX: 32011D0686
Language: da
Date: 2011-10-13 00:00:00
Title: Kommissionens gennemførelsesafgørelse af 13. oktober 2011 om ændring af bilag I til beslutning 2004/211/EF for så vidt angår oplysningerne om Mexico i listen over tredjelande og dele af tredjelande, hvorfra indførsel til Unionen af levende dyr af hestefamilien samt sæd, æg og embryoner fra dyr af hestefamilien er tilladt (meddelt under nummer K(2011) 7168) EØS-relevant tekst

14.10.2011   
            
            
               DA
            
            
               Den Europæiske Unions Tidende
            
            
               L 269/37
            
         KOMMISSIONENS GENNEMFØRELSESAFGØRELSE
   af 13. oktober 2011
   om ændring af bilag I til beslutning 2004/211/EF for så vidt angår oplysningerne om Mexico i listen over tredjelande og dele af tredjelande, hvorfra indførsel til Unionen af levende dyr af hestefamilien samt sæd, æg og embryoner fra dyr af hestefamilien er tilladt
   (meddelt under nummer K(2011) 7168)
   (EØS-relevant tekst)
   (2011/686/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3, litra a),
   under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), særlig artikel 12, stk. 1, første og andet afsnit, artikel 12, stk. 4, artikel 19, hovedet, og artikel 19, litra a) og b), og
   ud fra følgende betragtninger:
   
               (1)
            
            
               I direktiv 92/65/EØF er der fastsat betingelser for import til Unionen af bl.a. sæd, æg og embryoner af dyr af hestefamilien. Betingelserne skal mindst svare til dem, der gælder for samhandel mellem medlemsstaterne.
            
         
               (2)
            
            
               I direktiv 2009/156/EF er der fastsat dyresundhedsmæssige betingelser for import til Unionen af levende dyr af hestefamilien. Det fastsættes, at import af dyr af hestefamilien til Unionen skal ske fra tredjelande eller dele af tredjelandes område, hvor venezuelansk encephalomyelitis (VEE) er en anmeldelsespligtig sygdom, og som har været frie for VEE i mindst to år.
            
         
               (3)
            
            
               I Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (3), er der fastsat en liste over tredjelande, eller dele heraf, hvis der anvendes en områdeopdeling, hvorfra medlemsstaterne tillader import af dyr af hestefamilien samt sæd, æg og embryoner af dyr af hestefamilien, ligesom de øvrige importbetingelser anføres. Den pågældende liste findes i bilag I til nævnte beslutning. Mexico, undtagen staterne Chiapas og Oaxaca, er for øjeblikket opført i nævnte bilag.
            
         
               (4)
            
            
               Mexico meddelte den 19. august 2011 Verdensorganisationen for Dyresundhed (OIE), at der var bekræftet to tilfælde af VEE i heste i staterne Tabasco og Veracruz, som er forårsaget af en virus af samme subtype IE som den, der var fundet i nabostaterne Chiapas og Oaxaca.
            
         
               (5)
            
            
               Indførsel til Unionen af dyr af hestefamilien samt sæd, æg og embryoner fra dyr af hestefamilien bør derfor ikke længere være tilladt fra staterne Tabasco og Veracruz i Mexico. De pågældende stater bør derfor udgå af bilag I til beslutning 2004/211/EF.
            
         
               (6)
            
            
               Beslutning 2004/211/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I bilag I til beslutning 2004/211/EF affattes oplysningerne vedrørende Mexico således:
   
      
                  »MX
               
               
                  Mexico
               
               
                  MX-0
               
               
                  Hele landet
               
               
                   
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                   
               
            
                  MX-1
               
               
                  Hele landet undtagen staterne Chiapas, Oaxaca, Tabasco og Veracruz
               
               
                  D
               
               
                  X
               
               
                  X
               
               
                  X
               
               
                  —
               
               
                  X
               
               
                  X
               
               
                  X
               
               
                  X
               
               
                  X«
               
               
                   
               
            
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 13. oktober 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 268 af 14.9.1992, s. 54.
   
      (2)  EUT L 192 af 23.7.2010, s. 1.
   
      (3)  EUT L 73 af 11.3.2004, s. 1.